Epsoni tehas saavutab RBA plaatinataseme sotsiaalselt vastutustundlikus tootmises - Epson Press\n9. detsember 2020 – PT. Indoneesia Epsoni tööstus, üleilmse tehnoloogiaettevõtte Epsoni printerite tehas, on saanud Responsible Business Alliance'ilt (RBA) plaatinataseme ettevõtte sotsiaalse vastutuse kõrgeima taseme saavutamise eest.\nResponsible Business Alliance (RBA) on maailma suurim tööstuskoalitsioon, mis on pühendatud ettevõtte sotsiaalsele vastutusele globaalsetes tarneahelates ning töötajate ja kogukondade õiguste ja heaolu toetamisele kogu maailmas. Sertifitseerimine tunnustab tehaseid ja tööstusi üle kogu maailma, kus saavutatakse oma tootmisprotsessides ettevõtte sotsiaalse vastutuse kõrgeimad standardid ning keskendutakse ausatele töötingimustele, inimõigustele ja jätkusuutlikkusele.\nRBA sertifitseerimine on seotud sotsiaalselt vastutustundlike standarditega Indoneesia Epsoni tööstuses, kuhu on tööle võetud 2020. aasta märtsi seisuga rohkem kui 11 300 töötajat. Tehases toodetakse erisuguseid ettevõtetele ja tarbijatele mõeldud tindiprintereid, sh maailmas juhtkohal olevaid keskkonnahoidlikke kassetivabu Epsoni EcoTanki tindiprintereid. Kogu maailmas on müüdud enam kui 50 miljonit EcoTanki printerit.\nRBA plaatinasertifikaat näitab, et Epson järgib Indoneesia Epsoni tööstuse tehastes kõrgeimaid võimalikke CSR-standardeid ja on pühendunud kõikide oma töötajate heaolule. Sertifitseerimine on Epsoni jaoks oluline teetähis, sest vastavus töö- ja sotsiaalstandarditele avalikes ICT hangetes on kõigi hangete spetsifikatsioonide tähtis osa ning Epsoni ärikliendid nõuavad üha rohkem tugevaid sõltumatuid tõendeid sotsiaalselt vastutustundliku tootmise kohta.\n„Me oleme täielikult pühendunud jätkusuutliku ühiskonna elluviimisele oma toodete ja teenuste ning tehase- ja kontoritoimingute kaudu,“ kinnitas Tatsuaki Seki, Epsoni jätkusuutlikkuse osakonna juhataja. „See ei tähenda mitte ainult kõigi meie tegevuse keskkonnamõjude arvestamist, vaid ka sotsiaalselt vastutustundlikku käitumist. Meil on hea meel, et oleme saavutanud selle plaatinataseme ja jätkame otsustavalt selle kõrgete standardite järgimist.“\nEpson Europe'i president Kazuyoshi Yamamoto lisas: „See on meie klientide jaoks tähtis sertifikaat, kes tahavad teada, et me toodame vastutustundlikult. Inimesed on meie kõige väärtuslikum ressurss ja nende heaolu on ülioluline. Me arendame ja parendame pidevalt oma tegevuse igat aspekti – alates tootmisest ja edasimüügist kuni ressursside kasutamise ja inimeste heaoluni.\nNõudlus keskkonnahoidlikumate toodete ja teenuste järele on tugevam kui kunagi varem. See kehtib eriti nooremate põlvkondade kohta, kelle kirg jätkusuutlikkuse järele sunnib tootjaid oma tegevuse kõiki aspekte parendama. EcoTanki ja muude Epsoni tindiprinterite ostjatele võib üle kinnitada, et lisaks ökotõhusa tindiprinteri ostmisele, mis säästab energiat ja vähendab kulumaterjalidest tekkivaid plastjäätmeid, vastavad ka nende osade valmistajate töötingimused plaatinastandardile, see tähendab kõige kõrgemale standardile sotsiaalselt vastutustundlikus tootmises.“\nTeave RBA sertifitseerimise kohta\nÜks tähtsaimaid RBA programme on valideeritud hindamisprogramm (VAP), mis on kohapealse vastavuse kontrollimise ning tõhusa ja väljastatava auditi põhistandard. RBA ei vii auditeid läbi, vaid kehtestab standardid ja tugineb tunnustatud auditeerimisettevõtetele. RBA tunnistab, et kohapealse vastavusauditi esmane eesmärk ei seisne tehases tekkinud probleemide tuvastamises, vaid nende probleemide lahendamises. RBA soovib tunnustada tehaseid, kes näitavad üles pühendumust ettevõtte vastutuses ja kõrvaldavad VAP-auditis tuvastatud probleemid.\nRBA pakub kolmel tasemel tunnustust:\nPlaatina: tehastele, mille minimaalsed VAP-punktid on 200 ning kõik prioriteetsed, suured ja väikesed leiud on lahendatud\nKuld: tehastele, mille minimaalsed VAP-punktid on 180 ning kõik prioriteetsed ja suured leiud on lahendatud\nHõbe: tehastele, mille minimaalsed VAP-punktid on 160 ning kõik prioriteetsed leiud on lahendatud\nTunnustamise nõuetele vastamiseks tuleb kõiki auditeid kontrollida VAP-i sulgemishinnangu järgi. RBA liikmete ja selle tarnijate rajatistes tehtavaid auditeid viivad läbi sõltumatud kolmanda isiku audiitorid, kes on läbinud sotsiaalsete ja keskkonnaauditite ning VAP-protokolli koolituse.\nLisateave järgmiste linkide kaudu: http://www.responsiblebusiness.org/vap/about-vap/\n#CSR, #Ecotank, #RBA, #Sustainability


Keratin Therapy šampoon 250ml | andbeauty.ee\nKeratin Therapy šampoon 250ml\nSulfaadi- ja soolavaba šampoon puhastab õrnalt juukseid, aitab säilitada ja pikendada salongiprotseduuri kosmeetilist efekti. Keratiin ja babassuõli muudavad juuksed pehmeks, säravaks ja eemaldavad kahususe.\nKandke märgadele juustele, masseerige vahule ja loputage. Vajadusel korrake.\nKeratin Therapy süvaniisutav juuksemask 200ml\nKeratin Therapy palsam 250ml


JWG IVA KLASSI AJAVEEB: February 2017\nÜTLE ÜKS ILUS POISSLAPSE NIMI! Tallinna Loomaaed kutsub jääkarupoja nimekonkursile\nTallinna loomaaias 26. novembril 2016 sündinud jääkarupoeg on nüüdseks tublisti kasvanud ja nii aktiivseks muutunud, et ei taha enam pesakastis jääkaruema kaisus pikutada. Kätte hakkab jõudma maailma avastamise aeg! Esimesel arstlikul ülevaatusel selgus, et jääkarumõmm on isane ja nüüd tuleb talle paslik nimi leida. “Armas sõber, tule meile appi ja aita veel nimetule mõmmikule nimi panna!” kutsub loomaaed inimesi nimepanekule kaasa lööma. “Nime valikul peaks mõtlema sellele, et see peab sobima ka täiskasvanud võimsale jääkarumürakale. Võib lähtuda karumõmmi vanemate või vanavanemate nimedest: karupoja ema on Friida ja isa Nord, Friida vanemad olid Vaida ja Franz ning Nordi vanemad Olga ja Eric. Võid pakkuda ka nime, mis seostub jääkarude arktilise elupaigaga.”\nNimekonkurss kestab 27. veebruarist 6. märtsini. Välja valitud nimi antakse teada loomaaia kodulehel ja sotsiaalmeedia kanalites hiljemalt 17. märtsil. Nime pakkuja saab auhinnaks kasti Granarolo itaalia jäätist ja kutse kahele uue jääkaru kodu avamisele sügisel.\nPraegu saab jääkaruema ja -poja tegemistel silma peal hoida pesakaamerat jälgides, kuid märtsikuus hakkavad nad õueaedikus südameid murdmas käima. Loodetavasti toob Friida oma mõmmi välja ka 5. märtsil – loomaaia jääkarupäeval.\nNimevalikus saab osaleda SIIN!\nPosted by Lea at 11:20 AM No comments:\n6. märtsil muuseumipäevale.\nKadrioru lastemuuseumis Miiamilla\nprogramm "Erinev on eriline" kell 9.30\nProgramm kestab umbes 50 min kuni 1 h.\nKogunemine koolis 9.00, väljasõit 9.10\nBuss tellitud- 2 eurot õpilane (maksan klassirahast)\nKoolis söömine ja jätkuvad tunniplaanijärgsed ainetunnid.\nMinu Eesti 100 aasta pärast\nHarju Maavalitsus koostöös Soome Satakunta maakonnaga algatas oma riikide juubelite tähistamiseks kahe riigi ühise kingiidee: üleriigiline lastele ja noortele suunatud loominguline konkurss „Minu Eesti 100 aasta pärast“. Konkursil saab osaleda kuni 17. aprillini 2017.\nEesti Vabariik 100 juubeliperiood on ajavahemikus 08.04.17-02.02.2020. Konkursil „Minu Eesti 100 aasta pärast“ saavad osaleda kõikide Eesti üldhariduskoolide õpilased.\nKonkursi eesmärk: innustada kahe naaberriigi lapsi ja noori mõtlema ning arutlema oma riigi tuleviku teemadel, aidata kaasa mõlema riigi sõprusmaakondade laste ja noorte isamaalise maailmavaate kujundamisele ning oma kodu ja kodutunde väärtustamisele.\n- KIRJANDUSLIK LOOMING: essee, lühijutt, novell, muinasjutt vm kuni 3000 tähemärki\n- KUJUTAV KUNST: joonistus, maal, graafika, kollaaž, digiloovtööd vm tehnikas tasapinnaline töö formaadis A3\n- FOTOGRAAFIA: dokumentaal- või kunstiline foto esitada 15x20cm fotopaberil + JPG failina vähemalt 1MB, mitte lisada teksti ega raami - VIDEOKUNST: videolõik 1-3 min, link internetti üleslaaditud võistlustöö videole – video peab asuma ühes järgnevatest keskkondadest: www.youtube.com või www.vimeo.com või www.google.com, osalejatel palutakse oma videod säilitada ka algformaadis, et vajadusel oleks (eriti just auhinnaliste tööde puhul) edaspidi võimalik kasutada kvaliteetset algmaterjali\n- KÄSITÖÖ JA TEHNOLOOGIA TÖÖ: nt kudum, tikand, puutöö, metallitöö jne. Tööõpetuse– ja käsitöö tööd esitada videoklipina, kus autor oma tööd näitab ja tutvustab.\nKonkursitöid hinnatakse erinevates vanuserühmades: - 1.-3. klass - 4.-6. klass - 7.-9. klass - 10.-12. klass Iga osavõtja võib konkursile esitada ühe töö. Esitatud töid ei tagastata. Töö autoriks võib olla üksikisik või ühevanuseline rühm (kuni 3 liiget). Korraldajatel on õigus konkursile laekunud töid tasuta kasutada (sh foto- ja videojäädvustusi) meediaväljaannetes, interneti veebilehtedel, trükistes, avalikel üritustel jm, näidates ära autori nime.\nKonkursi korraldus ja hindamine:\nAineõpetaja hindab oma kooli parimad tööd ja esitab maakonnakomisjonile hindamiseks tähtajaks 17.04.2017 kell 17.00. Iga maakonnakomisjon (lisaks Tallinna ja Tartu komisjonid) esitab üleriigilisele komisjonile igast kunstiliigist ja igast vanuserühmast ühe parima töö tähtajaks 16.06.2017 kell 16.00. Üleriigiline komisjon hindab maakondadest saabunud tööd tähtajaks 31.10.2017. Üleriigiline komisjon valib välja igast kunstiliigist ja vanuserühmast 3 parimat tööd.\nParimaid töid tunnustatakse ja võitjad avalikustatakse 04.12.2017 nii Eestis kui Soomes, kodulehtedel www.100visio.fi ja www.harju.maavalitsus.ee.\nTöö juurde (kunstitööde puhul tagumisele küljele) märkida selgete trükitähtedega: - töö nimi ja vajadusel selgitav lühiinfo - autori ees- ja perekonnanimi - autori sünniaeg - klass - kool - juhendaja nimi - kontakttelefoni number - e-posti aadress.\nKonkursi üldinfo on leitav kodulehel www.harju.maavalitsus.ee.\nLisateave: Riin Kivinurm riin.kivinurm@harju.maavalitsus.ee\nHAKKAME JUBA IDEID KOGUMA, MÕTLEMA, SIIS LIHTSAM ORIGINAALSEID LAHENDUSI PABERILE PANNA.\n"Väike prints" -teatrisse!\n26. mail kell 11.00 nukuteatri ühiskülastus\nPiletid pean välja ostma hiljemalt 16. 03, palun ülekannet 15.03\nKohtumine Taavi Tõnissoniga toimub 11. 04 kell 11.00- pääse 4.50\nKes pole veel ülekannet teinud, on mõistlik vast koos teatrikülastusega maksta ( võib ka hiljem, ei pea varem pileteid ostma)\nLapsed, kellel olid uisupäeval omad uisud, maksavad 1 euro vähem. Mial ja Isabelil on ettemakse, puuduva osa võite sularahas tasuda.\nKolm last on etendust näinud, andke palun teada, kas soovite etendust teist korda vaadata, et teaksin õige arvu pileteid osta.\nPosted by Lea at 7:22 AM No comments:\nII trimestri ühiseks aruteluks valitud raamatud on peaaegu kõigil loetud ja ühiselt töölehed täidetud ja koos läbi arutatud.\nNüüd on hea omal vabal valikul juturaamatuid lugeda ja selle kohta lehed koostada. Laekunud on juba päris palju toredaid kokkuvõtteid „Loeme valmis „Oma raamatu“ jaoks. Programm kestab 17.03.2017. Seega vähem kui üks kuu. Pingutagem!\nKuna mais on plaan „Väikest printsi“ minna vaatama, siis oleks hea ka eelnevalt tutvuda Antoine de Saint-Exupéry suurepärase teosega.\n1. Sören Olsson Anders Jacobsson „Jälle see Sune“ / „Sune läheb teise klassi“\n2. Astrid Lindgren „Bullerby lapsed“ (arutame koos 22. märts)\n3. Astrid Lindgren „ Pipi Pikksukk“\n4. Robert Vaidlo „ Kessu ja Tripp“\n5. Aino Pervik „ Kunksmoor“ (arutame koos)\n6. Tiia Toomet „Kodused asjad“\n7. Mira Lobe „Vanaema õunapuu otsas“.\nDeklamaatorite konkurss toimub 10. märtsil kell 12.10\nI ja 2.a klass II korruse saalis.\nEsitatakse H.Käo, I.Trulli või J.Vaiksoo loomingut.\nIgast klassist palun osa võtma kuni 3 esinejat.\nKlassivoor 8. märtsil eesti k tundide ajal\nIga õpilane valib ühe eelpool kirjas oleva autori luuletuse (vähemalt 3 salmi), mis teda köidab, õpib pähe ja esitab ilmekalt klassis. Kõik saavad ka hinde. Konkursile soovijate seast valime ühiselt õpilased klassi esindama.\nEmakeele olümpiaad kolmapäeval 8.märtsil\nkell 10.00 II – IV klassid klassis 202\nIgast klassist osaleb 3 õpilast\nSelgitame 6. ja 7. märtsil proovitööde põhjal, kes esindavad meie klassi.\n· Esmaspäeval 6.märtsiks paneme välja näituse lugemis- ja kultuuripäevikutest, õpimappidest jms materjalidest.\nKöidan kokku klassis kirjutatud ühisloomingu.\n· Ilukirjakonkurss toimub klassides, 2 parimat kirjutajat\nEMAKEELENÄDALA kogunemised teisipäeval 14.03\n· Kell 11.05 III -IV klassid\n· Kell 12.10 I-II klassid\nKülas on kirjanik ja kunstnik Kertu Vellerind.\nVõimalus osta raamatut „Kuidas lutikas Leemet Vihmaloigu tänaval kuningas Krihveli juures külas käis“ (10.-)\nAndke palun eelnevalt teada, kes soovib raamatut osta.\nKui sa võtad värvipaberite kastist ühe sulle meeldiva tükikese, vaatled teda iga külje pealt, siis ühel hetkel see paberitükike elustub, hakkab sinuga kõnelema. Sa kleebid killukese valgele paberile ja hakkad pilti joonistama, täiendad oma mõttekujutlust sobivate värvidega. Pilt sinu mõtteis ja paberil aina täiustub. Edasi kirjutad oma loo pildi juurde või eraldi paberile.\nNii sündisidki vahvad loovtööd. See, et mõni kirjaviga sisse supsas, ei vähenda mõtteerksust ja fantaasiaküllust. Väike valik töödest! Mõnusat lugemist!\nPosted by Lea at 12:43 AM No comments:\nKunstikonkurss „Kunst ja koomiks“ – 1. märts\nVõib-olla on huvilisi ja soov oma toredad ideed vaheajal paberile panna!\nTartu Kunstimuuseum kutsub kõiki kooliõpilasi osalema kunstikonkursil „Kunst ja koomiks“.\nOotame konkursile töid, mis lähenevad erinevatel põnevatel viisidel kunsti ja koomiksi teemale. Siinkohal toome näitena välja vaid mõned võimalikud variandid:\nVõttes aluseks mõni tuntud kunstiteos rääkida pildil toimuv ümber koomiksi keeles.\nLugu vestlusest, mis toimus modelli ja kunstniku vahel kui Leonardo da Vinci maalis „Mona Lisat“\nSuperkangelase portree või figuraalkompositsioon superkangelastega.\nKoomiks klassikalisest kunstist laenatud tehnikas (maal, kollaaž, linoollõige jne).\nKoomiksit on enamasti peetud väljaspool päris kunsti paiknevaks või selle äärealadel tegutsevaks nähtuseks. Esmakordselt jõuab koomiks kunstimuuseumidesse ja galeriidesse kui Ameerikas ja Inglismaal kerkib esile pop-kunst, mis hakkab lammutama piire nö kõrge kunsti ja popkultuuri vahel. Selle tulemusena liiguvad pildireana esitletavad lood, jutumullidesse paigutatud vestlus ning superkangelased ajalehtede ja koomiksiajakirjade lehekülgedelt kunstiteostele näitusesaalides.\nTänapäeval kasutavad juba paljud kunstnikud (Eesti kunstnikest näiteks Marko Mäetamm) koomiksit ühel või teisel kujul oma kunstiteoste loomisel. Ja kindlasti on koomiksikunstnikke, kes otsivad uusi ja põnevaid lahendusi oma koomiksite tegemisel, laenates võtteid klassikalistest kunstitehnikatest.\nNB! Muuseumis on nüüd kuni maikuu lõpuni avatud näitus „Hall tsoon“, kus on väljas eesti kunstnike ja koomiksitegijate põnevad teosed sellelt äärealalt, mis paikneb koomiksi ja kunsti kokkupuutepunktis.\nOsaleda võivad kõik lapsed, vanusegrupid 7–10aastased, 11–15aastased, 16–18aastased.\nFormaat on vaba. Tehnikad: maal, joonistus, graafika, kollaaž, segatehnika.\nTöö pöördele tuleb kleepida etikett, kus on kirjas: töö pealkiri, lapse nimi, vanus, kool, juhendaja, kontaktandmed.\nTööd tuua või saata aadressil: Tartu Kunstimuuseum, Raekoja plats 18, Tartu 51004 Viimane postitamise või kohaletoomise kuupäev on 1. märts 2017.\nŽürii koosneb muuseumi töötajatest ja kunstnikest. Auhinnatakse kõigi vanusegruppide parimaid. Võitjad kuulutatakse välja muuseumi kodulehel ja Facebook’i lehel, auhinnad saab kätte näituse avamisel või postiga.\nParematest töödest koostatakse muuseumi projektiruumis näitus, mis on avatud 10.03–02.04.2017.\nTöödele palume pärast näituse lõppu ise muuseumisse järele tulla. Võidutööd saadetakse postiga omanikele tagasi.\nLisainfo: Kristel Sibul, kristel@tartmus.ee, 58817801\nPosted by Lea at 12:19 AM No comments:\nElagu Eesti ja meie!\nPalju õnne kõigile tänasel pidupäeval!\nLisan ka meie spordipoiste- Martini ja Marteni tungival soovil talijujujate tiimi ühised karged tervitused! Terves kehas terve vaim!\nHuvitav, mitu ujujat klassist liitub meiega 100. aastapäevaks!?\nPosted by Lea at 12:16 AM No comments:\nMinu Eestimaa- luuletused\nPosted by Lea at 7:12 AM No comments:\nTäna, vabariigi sünnipäeva eel....\nEV 99 viktoriin\nKorraldasime klassis viktoriini. Võimalik oli saada 22 punkti.\nI koht VESSE- 19 punkti\nII koht EMMA MARII, SASKIA, ATTY, JOOSEP, STEN- ERIK- 18 punkti\nIII koht JOHANNES, ALEKSANDER ERICH, JOEL- 17 punkti\nLapsed kirjuatsid täna vahvaid luuletusi teemal "Minu Eestimaa", joonistasid ja kaunistasid oma töid, kes tahtis pildile oma suursuguse meisterdatud lillega tulla- naeratab meile siit rõõmsalt vastu. Kõik olid loovad ja tublid nagu alati.\n(lisan kindlasti ka jutte ja joonistusi)\nAktusel pidas tervistuskõne meie kooli direktor.\nIlmekalt ja kenasti lugesid luuletusi Kirke ja Karl- Andreas.\nEV pidulik aktus 23. 02 kell 11.05\nMeie klassi sportased\nPisikesed pabernukud ja sirmietendus\nUisupäev 13. 02\nStiilinädal 8.-14. veebruar\nÕppekäigul Tallinna Keskraamatukogus\nLinnukesed kaskedel- õlipastell+ akvarell\nKuked, vanasõnad, dramatiseeringud\nJoonistusvõistlus “Unistuste lennujaam”


Perepaev Meist Kontaktid RU\nSee privaatsuspoliitika kirjeldab, kuidas teie isikuandmeid kogutakse, kasutatakse ja edastatakse, kui külastate veebilehe või täidate registreerimisvormi lehel www.enerhack.me („Sait”).\nlapse ja tema vanemate/eestkostjate/hooldajate ees- ja perekonnanimi\nlapse ja tema vanemate/eestkostjate/hooldajate telefoninumber\nlapse vanus ja isikukood\nandmed lapse allergiate ja muude tervisehäirete kohta, millest peame olema teadlikud\nmis koolis laps õpib\ntunni ajal tehtud fotod lapsevanematest ja lastest\nKogume kõik ülaltoodud andmed, et pakkuda Teile parimat teenust. Me kogume ka seda infot, et mõista, kuidas meie kliendid veebilehti kasutavad, millistest allikatest nad veebilehti leiavad, ning analüüsida veebilehti tõhusust ja mugavust. See privaatsuspoliitika kirjeldab, kuidas teie isikuandmeid kogutakse, kasutatakse ja edastatakse veebilehe külastamisel või ostu tegemisel aadressil www.enerhack.me („Sait”).\nMe kasutame antud infot, et võtta vastu otsuseid lapse osalemisest huviringis, meie kava koostamiseks professionaalsel tasemel ning turundamise eesmärkidel. Lisaks, kasutame andmeid registreerimisvormist et:\n· pakkuda teile infot või reklaami, mis on seotud meie toodete või teenustega (vastavalt eelistustele, millised olete meiega jaganud)\nLisateabe saamiseks meie privaatsuspõhimõtete kohta, kui teil on küsimusi või soovite esitada kaebuse, võtke meiega ühendust e-posti teel: me@enerhack.ee või posti teel: Harjumaa, Tallinn, Valukoja 8/1.